Ψήφισμα σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο και την Ευρωπαϊκή Κεντρική Τράπεζα: «Προστασία του Ευρώ - Καταπολέμηση της παραχάραξης» (COM(98)0474 - C4-0527/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0474 - C4-0527/98),

- έχοντας υπόψη την έκθεση της Επιτροπής Επιτροπής Πολιτικών Ελευθεριών και Εσωτερικών Υποθέσεων και της Επιτροπής Οικονομικής, Νομισματικής και Βιομηχανικής Πολιτικής (A4-0396/98),

Α. επισημαίνοντας ότι με την έναρξη κυκλοφορίας του Ευρώ ως συναλλακτού νομίσματος ελλοχεύει ένας μη ευκαταφρόνητος κίνδυνος παραχάραξης, αφού το Ευρώ θα έχει ευρύτατη κυκλοφορία,

Β. επισημαίνει ότι ο κίνδυνος παραχάραξης του ευρώ θα είναι ιδιαίτερα υψηλός κατά το στάδιο καθιέρωσής του, όταν θα είναι ακόμη άγνωστο στους πολίτες,

Γ. πεπεισμένο ότι για το λόγο αυτό η Ένωση πρέπει να θεσπίσει ένα αποτελεσματικό σύστημα προστασίας του Ευρώ κατά της πλαστογραφίας,

1. αναμένει ότι το Ευρώ θα βρεί σύντομα μια αποθεματική λειτουργία όπως το δολλάριο και το ΥΕΝ;

2. διαπιστώνει ότι σύμφωνα με τη μέχρι τώρα εμπειρία, νομίσματα που είναι σταθερά και μπορούν να χρησιμοποιηθούν στις παγκόσμιες αγορές, παραχαράσσονται σε μεγαλύτερο βαθμό και πιο οργανωμένα;

3. συμμερίζεται την άποψη της Επιτροπής ότι για το λόγο αυτό υπάρχουν στα κράτη μέλη διαφορετικές εμπειρίες και γνώσεις όσον αφορά την πρόληψη και την ποινική δίωξη της πλαστογραφίας;

4. καλεί την Επιτροπή να πραγματοποιήσει μελέτη για να συγκρίνει τους τρόπους με τους οποίους τα εθνικά ποινικά δίκαια αντιμετωπίζουν την παραχάραξη, προκειμένου να θεσπίσει μέτρα για τη διασφάλιση ενός ενιαίου επιπέδου ποινικής προστασίας για ολόκληρη την Ευρωπαϊκή Ένωση;

5. είναι της γνώμης ότι μια ενιαία προστασία από πλαστογραφίες του Ευρώ σε ολόκληρο το χώρο της Ευρωπαϊκής Ένωσης κατά τη στιγμή της εισαγωγής του Ευρώ ως συναλλακτού νομίσματος πρέπει οπωσδήποτε να έχει θεσπιστεί ακόμη και αν δεν έχουν εισαγάγει το νόμισμα όλα τα κράτη μέλη;

6. αναμένει ότι σε συνδυασμο με την πρόετοιμασία της διεύρυνσης πρέπει τα μελλοντικά κράτη μέλη της Ευρωπαϊκής Ένωσης να συμπεριληφθούν όσο γίνεται νωρίτερα στα ληφθησόμενα μέτρα;

7. στηρίζει κάθε προσπάθεια της Ευρωπαϊκής Κεντρικής Τράπεζας για την καθιέρωση υψηλών προτύπων ασφάλειας στην παραγωγή των χαρτονομισμάτων ευρώ σε στενή συνεργασία με τις εθνικές κεντρικές τράπεζες, π.χ. μέσω τακτικών ποιοτικών ελέγχων;

8. υπογραμμίζει την ευθύνη των κρατών μελών για την παραγωγή των κερμάτων ευρώ και απευθύνει έκκληση για στενή συνεργασία και συντονισμό των εθνικών θησαυροφυλακίων και νομισματοκοπείων προκειμένου να διασφαλισθεί η τήρηση όλων των τεχνικών προτύπων ασφάλειας;

9. υποστηρίζει ως εκ τούτου την ανάπτυξη μιας κοινής στρατηγικής κατά της πλαστογραφίας του Ευρώ, η οποία πρέπει να συντονιστεί μεταξύ των θεσμικών οργάνων της Ευρωπαϊκής Ένωσης;

10. επιφυλάσσεται όμως για την οριστική αξιολόγηση της προτεινόμενης από την Επιτροπή κατανομής αρμοδιοτήτων μεταξύ των θεσμικών οργάνων, μέχρι να υπάρχουν τα αποτελέσματα μιας εξέτασης εις βάθος και λεπτομερείς προτάσεις της Επιτροπής, αφού το Κοινοβούλιο θα συμμετάσχει ή θα συναποφασίσει τόσο στην έγκριση νομοθετημάτων όσο και στην απόφαση για τον προϋπολογισμό;

11. διαπιστώνει ότι μέχρι τώρα στα κράτη μέλη η οργανωμένη συνεργασία μεταξύ Κεντρικής Τράπεζας, τραπεζικού τομέα, αστυνομίας και δικαιοσύνης αποδείχθηκε θετική και για το λόγο αυτό θα έπρεπε να γίνουν προσαρμογές στη νέα ευρωπαϊκής πραγματικότητα λαμβάνοντας υπόψη αυτή τη δοκιμασμένη κατανομή αρμοδιοτήτων;

12. θα το θεωρούσε πολύ θετικό εάν εφεξής η Ευρωπαϊκή Κεντρική Τράπεζα

α) οργάνωνε την ανταλλαγή εμπειριών και πληροφοριών μεταξύ των εθνικών κεντρικών τραπεζών, του τραπεζικού τομέα και άλλων συναφών κλάδων (π.χ. του εμπορίου),

β) δημιουργούσε και συντηρούσε μια βάση δεδομένων με τεχνικά στοιχεία για πλαστά ευρωχαρτονομίσματα και κέρματα, στην οποία θα είχαν πρόσβαση οι εθνικές κεντρικές τράπεζες και η Europol καθώς και οι λοιπές υπηρεσίες που είναι αρμόδιες για την καταπολέμηση της πλαστογραφίας του χρήματος;

13. καλεί το Συμβούλιο, σεβόμενο τους στόχους της Europol σύμφωνα με το άρθρο 2 παράγραφος 1 της συμφωνίας για την ίδρυσή της, να συμπληρώσει τις αρμοδιότητες του ευρωπαϊκού αστυνομικού σώματος επί θεμάτων πλαστογραφίας και να θεσπίσει προς το σκοπό αυτό τους ενδεδειγμένους κανόνες κατά τρόπον ώστε να καταστεί δυνατή μια αδιάλειπτη συνεργασία της Europol με την Ευρωπαϊκή Κεντρική Τράπεζα και με την Interpol;

14. καλεί την Επιτροπή

α) να υποβάλει πρόταση για την εφαρμογή ενός προγράμματος πολυτομεακής κατάρτισης τόσο των μελών των σωμάτων ασφαλείας που ασχολούνται με την καταπολέμηση της πλαστογραφίας νομισμάτων, τόσο και για τους υπαλλήλους που εργάζονται στον τομέα των τραπεζών και του εμπορίου, στηριζόμενο στα άρθρα 100Α, 127 και 209 Α της Συνθήκης ΕΚ;

β) στον τομέα της αμοιβαίας δικαστικής αρωγής - ύστερα από την έναρξη ισχύος της Συνθήκης του Άμστερνταμ - να υποβάλει κατάλογο κωδίκων συμπεριφοράς σε σχέση με την πλαστογραφία που πρέπει να θεωρείται σε όλα τα κράτη μέλη ως ποινική πράξη, και για να γίνει αυτό φαίνεται σημαντικότερος ο κοινός ορισμός συγκεκριμένων αξιόποινων πράξεων από τον καθορισμό κοινής ελάχιστης ποινής,

γ) να υποβάλει με βάση τους κοινούς αυτούς ορισμούς μιας πρόταση για ένα σύστημα πληροφοριών με σκοπό την ταχεία ανταλλαγή δεδομένων μεταξύ των υπηρεσιών που ασχολούνται με την καταπολέμηση της πλαστογραφίας, σύστημα το οποίο επιφυλάσσεται να εξετάσει το Ευρωπαϊκό Κοινοβούλιο για να διαπιστωθεί σε ποιά υπηρεσία είναι αποτελεσματικότερο να συλλέγονται σε βάση δεδομένων αυτά τα στοιχεία και με ποιόν τρόπο θα γίνουν συμβατά με το σύστημα ειδοποίησης της Interpol,

δ) να εξετάσει εάν είναι σκόπιμη και εφικτή η προσχώρηση της Ευρωπαϊκής Ένωσης στη διεθνή συμφωνία περί πλαστογραφίας του 1929;

15. αναθέτει στον Πρόεδρό του να διαβιβάσει αυτό το ψήφισμα στην Επιτροπή, το Συμβούλιο, την Europol και την Ευρωπαϊκή Κεντρική Τράπεζα.